Kuboshwe abangu-484 ngempelasonto eGauteng | News24Kuboshwe abangu-484 ngempelasonto eGautengJohannesburg - Amaphoyisa aseGauteng abophe abasolwa abangu-484 ngempelasonto ngamacala ahlukene njengengxenye yomsebenzi wokugcina idolobha liphephile ngamaholidi.Okhulumela amaphoyisa eGauteng uCaptain Kay Makhubele uthe amaphoyisa aseSedibeng abophe umuntu osolwa ngokubulala ngoMgqibelo athola nesibhamu okukholakala ukuthi yiso esasetshenziswa ukubulala.UMakhubele uthe abanye abasolwa baboshwe eGauteng ngamacala okubalwa kuwo; elokuphanga, ukuzama ukubulala, ukutholakala nezidakamizwa, ukushaya, ukushayela uphuze utshwala, ukubamba inkunzi nokutholakala nezimoto ezebiwe.OLUNYE UDABA:Kuboshwe abantu abangaphezu kuka-3 000 ngempelasontoUthe abasolwa abangu-44 baboshwe enyakatho yeKurhuleni North, abanye abangu-97 baboshwe enkabeni yayo."Amaphoyisa aseWest Rand abophe abasolwa abangu-114 ngamacala okushaya, ukuphanga, ukugqekeza, ukushayela ngaphansi kwengcindezi yotshwala, ukutholakala nemoto eyebiwe, namanye amacala," esho."Amaphoyisa asentshonalanga yeGoli esebenzisana nomphakathi kanye namanye amaphoyisa abophe abasolwa abangu-66 ngamacala okutholakala nezidakamizwa, ukudlwengula, ukweba ezitolo nawokugqekeza imizi yabantu," kusho uMakhubele.
